Fox var bare 14 år da han i 1926 spilte for et publikum på 2500 i sin debutkonsert på Withrow High School i Cincinnati. Samme år ble han elev av den tyske organisten og komponisten Wilhelm Middelschulte i Chicago. Av andre av hans lærere kan nevnes Hugh Price, Louis Robert og Marcel Dupré. Etter fire år i Chicago begynte han på Peabody Institute of Music i Baltimore. Her fullførte han diplomeksamen på ett år.